На основу члана 39. став 2. тачка 13. Закона о локалној самоуправи („Службени гласник Републике Српске“, бр. 97/16 и 36/19), члана 5. и 29. Одлуке о пословним зградама, пословним просторијама, друштвеним домовима, гаражама и другим непокретностима у својини града Градишка („Службени гласник општине Градишка, бр. 10/17, 14/18, 2/19 и 4/19) и („Службени гласник града Градишка“, број 11/19) и чл. 36. и 87. Статута града Градишка („Службени гласник општине Градишка“, број 4/17) и („Службени гласник града Градишка“,број 5/19) Скупштина града Градишка на сједници одржаној дана 16.02.2020. године доноси:

**О Д Л У К У**

**о давању на коришћење непокретности у својини Града Градишка**

**Планинарско спортском друштву „Патрија“ Градишка**

**I**

Овом Одлуком даје се на коришћење Планинарско спортском друштву „Патрија“ Градишка непокретност у својини града Градишка (објекат школе у Мичијама) у Мичијама на к. ч. број 1027 К. О. Мичије уписане у п. л. број 217.

**II**

Непокретности из тачке I дају се на коришћење ради обављања планинарско спортско - рекреативних активности без накнаде на период од двије година.

**III**

Oвлашћује се Градоначелник да у име града Градишка закључи уговор о условима коришћења непокретности из тачке I са Планинарско спортским друштвом „Патрија“ Градишка.

**IV**

Ова одлука ступа на снагу осмог дана од дана објављивања у „Службеном гласнику града Градишка“.

Број: 01-022-191/20

Датум: 16.09.2020.године

Градишка

ПРЕДСЈЕДНИК

СКУПШТИНЕ ГРАДА

Миленко Павловић